****

**ДОКУМЕНТАЦИЯ**

**за участие в публично състезание за възлагане на**

**обществена поръчка с предмет:**

**„Вътрешно почистване – ежедневно и основно – на коридори, фоайета, стълбища, стенни облицовки и прозорци с прилежащата им дограма в сградата на Съдебна палата, гр.София“.**

2019 г.

Съдържание

1. Обща информация
2. Техническа спецификация – на отделен файл към електронната преписка на процедурата
3. Изисквания към участниците в процедурата
4. Общи изисквания
5. Участник – обединение
6. Подизпълнители
7. Използване капацитета на трети лица
8. Лично състояние на участниците
9. Критерии за подбор на участниците. Минимални изисквания и документи за доказване.
10. Критерий за възлагане на поръчката – Методика за оценка на офертите, публикувана на отделен файл към електронната преписка
11. **Указания за подготовка на офертата. Съдържание на офертата. Изисквания към опаковането на офертите, подадени на хартиен носител.**
12. Указания за подготовка на офертата
13. Съдържание на офертата
14. Указания за попълване на еЕЕДОП от Възложителя
15. Документи за доказване на предприетите мерки за надежност, когато е приложимо и съгласно чл. 56 ЗОП
16. Документи по чл. 37, ал. 4 ППЗОП – за обединения
17. Техническо предложение
18. Изисквания към опаковането на офертите, подадени на хартиен носител
19. **Оглед на обекта**
20. **Разяснения и средства за комуникация**
21. **Разглеждане, оценка и класиране на офертите. Обжалване на процедурата.**
22. Разглеждане, оценка и класиране на офертите
23. Обжалване на процедурата
24. **Договор за обществена поръчка. Гаранция за изпълнение и гаранция за авансово плащане. Подизпълнители**
25. Сключване на договор за обществена поръчка
26. Изменение на договор за обществена поръчка
27. Гаранция за изпълнение на договора
28. Гаранция за авансово предоставени средства
29. Договор за подизпълнение

# Общи изисквания

1. **Проект на договор –** на отделен файл
2. Приложения – Образци на документа
3. **Обща информация**
   1. **Възложител**

Възложителна обществената поръчка по смисъла на чл. 5, ал.1, т. 7 от Закона за обществените поръчки (ЗОП) е Председателя на ВКС или упълномощено от него длъжностно лице, с административен адрес: гр.София, бул. “Витоша” № 2. Възложител на настоящата обществена поръчка е Заместник на председателя на ВКС, упълномощено длъжностно лице по чл.7, ал.1 от ЗОП, съгласно Заповед № 2696/15.11.2018 г. на Председателя на ВКС. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл.18, ал.1, т.12 от ЗОП, при условията на чл. 178 от ЗОП - публично състезание.

1. **Обект на обществената поръчка**

# Обект на обществената поръчка е „УСЛУГА“ по смисъла на чл. 3, ал. 1, т. 3 на ЗОП.

1. **Предмет на поръчката**

Предметът на обществената поръчка е : **„Вътрешно почистване – ежедневно и основно – на коридори, фоайета, стълбища, стенни облицовки и прозорци с прилежащата им дограма в сградата на Съдебна палата, гр.София“.**

**1.1. Ежедневно почистване:**

1.1.1. Ежедневно машинно почистване на подови настилки от гранит, мрамор и теракота в коридори и фоайета;

1.1.2. Ежедневно ръчно почистване на стълбища;

1.1.3. Ежедневно ръчно почистване на основи на стълбищни парапети, месингови парапети, подпрозоречни первази и плотове на радиаторни ниши;

**1.2. Основно почистване:**

1.2.1. Основно машинно почистване на подови настилки с периодичност веднъж годишно, по заявка на Възложителя;

1.2.2. Основно ръчно почистване на стенни облицовки от теракота в коридори с периодичност веднъж годишно, по заявка на Възложителя;

1.2.3. Двустранно измиване на прозорци и прилежащата им дограма с периодичност веднъж годишно, по заявка на Възложителя;

1. **Обособени позиции**

Обществената поръчка **не е разделена на обособени позиции.** Ефективното изпълнение на настоящата обществена поръчка, предполага възлагането ѝ в рамките на един договор и реализирането му от един изпълнител. Съдържанието на дейностите и съществуващата взаимосвързаност между тях, не предпоставя възможността от изпълнението им чрез разделяне предмета на поръчката на отделни позиции – в конкретния случай не може да се счете, че дейностите могат да бъдат обособени до степен, позволяваща включването им в предмета на самостоятелни договори. На следващо място изпълнението на поръчката без разделяне на обособени позиции ще гарантира постигане на оптимален резултат и ще предотврати евентуална липса на взаимосвързаност между резултатите, постигнати вследствие изпълнението на отделните дейности.

# Вид процедура. Мотиви за избор на процедурата

Публично състезание - чл.18, ал.1, т.12 от ЗОП, при условията на чл. 178 от ЗОП.

Условията и редът за възлагане на обществени поръчки, определени в ЗОП, се прилагат задължително от публичните възложители по ЗОП при възлагане на обществени поръчки за услуга. Естеството на предмета на поръчката позволява достатъчно точно да се определят техническите спецификации. Прогнозната стойност на обществената поръчка е в праговете, определени с чл. 20, ал. 2, т. 1 от ЗОП и не са налице основания за провеждане на пряко договаряне.

# Описание на предмета на поръчката съгласно общия терминологичен речник (CPV)

90911200 - услуги по почистване на сгради, освен жилищните

1. **Прогнозна стойност**

Общата прогнозната стойност на обществената поръчка е в размер **до 125 000 лв. (сто двадесет и пет хиляди)** **без включен ДДС** или 150 000**лв. (сто и петдесет хиляди )** **с включен ДДС**.

Общата предложена цена не може да надвишава обявената прогнозна стойност на поръчката, без ДДС и трябва да бъде определена в съответствие с условията от документацията за участие и да включва всички присъщи разходи по изпълнение на всички работи, дейности, услуги, и др., нужни за качественото реализиране на предмета на договора за обществената поръчка.

***Забележка:***

*Когато предложената от участник обща цена за изпълнението на поръчката надвишава прогнозната стойност на обществената поръчка, участникът ще бъде отстранен от участие в процедурата.*

# 8. Място за изпълнение на поръчката

Обществената поръчка ще се изпълнява на територията на Република България, гр. София, Съдебна палата, бул. „Витоша“ № 2.

**9. Срок за изпълнение**

12 месеца, считано от датата навлизане в сила на договора , но не по-рано от 19.12.2019 г.

# Финансиране на поръчката

Финансирането на поръчката е с бюджетни средства от бюджета на ВКС

1. **Възможност за представяне на варианти в офертите**

Не се предвижда възможност за представяне на варианти в офертите.

1. **Условия и начин на плащане**

Плащанията по договора ще се извършват по банков път в български лева, по представена от изпълнителя банкова сметка, съгласно реда и условията, , определени в проекта на договора, неразделна част от документацията по настоящата поръчка.

# Условия за получаване на документацията за участие

Документацията за обществената поръчка може да бъде намерена на интернет страницата на Върховен касационен съд www.vks.bg, раздел „Профил на купувача“, Процедури след 15.04.2016г., под №  **01029 09-2019/12.11. 2019 г.**

Документацията за обществената поръчка е достъпна безплатно и неограничено в електронен вид.

Публикуването на документацията в профила на купувача се извършва в деня на публикуването на обявлението в Агенцията за обществени поръчки.

1. **Техническа спецификация**

Техническата спецификация е поместена на **отделен файл** в електронната преписка на поръчката.

1. **ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**

# Общи изисквания

В процедурата може да участва всяко българско или чуждестранно физическо или юридическо лице, или обединения на такива лица, както и всяко друго образувание, което има право да изпълнява услуга, предмет на поръчката, съгласно законодателството на държавата, в която е установено. Участниците в процедурата трябва да отговарят на изискванията, регламентирани от Закона за обществените поръчки, обявените изисквания от Възложителя в настоящата документация и обявлението за обществената поръчка.

Не се допуска до участие в процедурата на участник, който не отговаря на законовите изисквания или на някое от условията на Възложителя в тази документация и в обявлението за обществената поръчка.

* 1. **Участник обединение**

В случай, че участникът е обединение, което не е юридическо лице, се представя копие на документ за създаване на обединението, както и следната информация във връзка с настоящата поръчка:

а) правата и задълженията на участниците в обединението;

б) разпределението на отговорностите в обединението;

в) дейностите, които ще изпълнява всеки член на обединението;

г) уговаряне на солидарна отговорност на участниците в обединението, когато такава не е предвидена съгласно приложимото законодателство.

д) определяне на партньор, който да представлява обединението за целите на поръчката.

Възложителят **не изисква** създаване на юридическо лице, в случай че обединението бъде определено за изпълнител на обществената поръчка.

**Клон на чуждестранно лице** може да е самостоятелен участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът.

* 1. **Подизпълнители**

Всеки участник в процедурата за възлагане на обществена поръчка е длъжен да заяви дали при изпълнението на поръчката ще използва подизпълнители, вида и дела на тяхното участие.

В случай, че участникът в процедурата ще използва един или повече подизпълнители, той трябва да представи доказателство за поетите от подизпълнителите задължения. Изпълнителят сключва договор за подизпълнение с подизпълнителите, посочени в офертата. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Възложителят има право да изисква замяна на подизпълнител, който не отговаря на тези условия.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

**а)** за новия подизпълнител не са налице основанията за отстраняване в процедурата;

**б)** новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по-горе.

Правилата, приложими за директните плащания към подизпълнителите са посочени в проекта на “Договор” и настоящата документация.

***Забележка:***

*Информацията следва да се посочи в Част II: Информация за икономическия оператор, буква* ***Г: ИНФОРМАЦИЯ ЗА ПОДИЗПЪЛНИТЕЛИ, ЧИЙТО КАПАЦИТЕТ ИКОНОМИЧЕСКИЯТ ОПЕРАТОР НЯМА ДА ИЗПОЛЗВА от ЕЕДОП,*** *ако участникът няма да използва капацитета на подизпълнители, или* ***Част IV: Критерии за подбор, буква В: ТЕХНИЧЕСКИ И ПРОФЕСИОНАЛНИ СПОСОБНОСТИ, от ЕЕДОП,*** *ако ще използва капацитета им.*

*В този случай, участникът трябва да представи доказателство за поетите от подизпълнителите задължения.*

**4. Използване на капацитета на трети лица**

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалната способности .

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица, ще участват в изпълнението на частта от поръчката, за която е необходим този капацитет.

В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията, посочени по-горе, поради промяна в обстоятелства преди сключване на договора за обществена поръчка.

*Информацията следва да се посочи в* ***Част II: Информация за икономическия оператор****, буква* ***В: ИНФОРМАЦИЯ ОТНОСНО ИЗПОЛЗВАНЕТО НА КАПАЦИТЕТА НА ДРУГИ СУБЕКТИ*** *от ЕЕДОП.*

**Важно!**

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор, съгласно чл. 67, ал. 1 от ЗОП

# Лично състояние на участниците

Възложителят отстранява от участие в процедурата участник, за когото са налице обстоятелствата по чл. 54, ал. 1 и чл. 55, ал. 1, т. 1, т. 2, т. 4 и т. 5 от ЗОП. Участникът се отстранява и в случаите, когато е обединение и за член на обединението е налице някое от основанията за отстраняване.

Обстоятелствата, които съставляват основания за отстраняване, не трябва да са налице спрямо подизпълнителите и спрямо всяко трето лице, на чийто капацитет се позовава участникът. В случай, че за някое от тези лица е налице основание за отстраняване, възложителят изисква участникът да замени посоченото от него трето лице или подизпълнител.

* 1. **Основания за задължително отстраняване, определени в чл. 54, ал. 1 от ЗОП**

Възложителят отстранява от участие в процедурата за възлагане на обществена поръчка участник[[1]](#footnote-1), за когото е налице някое от основанията, посочени по-долу, възникнало преди или по време на процедурата.

*\*Информацията относно личното състояние се посочва в* ***Част III: Основания за изключване от ЕЕДОП.***

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя. Възложителят ще отстрани от участие в процедурата за възлагане на обществена поръчка участник, когато:

**1)** е осъден с влязла в сила присъда за престъпление по:

- чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2)** е осъден с влязла в сила присъда за престъпление, аналогично на тези по б. „а“, в друга държава членка или трета страна;

**3)** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

***Забележка:*** *Това основание не се прилага, когато размерът на неплатените дължими данъци или социалноосигурителни вноски е до* ***1 на сто*** *от сумата на годишния общ оборот за последната приключена финансова година, но не повече от* ***50 000 лв.***

**4)** е налице неравнопоставеност в случаите по чл. 44, ал. 5 от ЗОП;

**5)** е установено че:

**а)** е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

**б)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**6)** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

**7)** е налице конфликт на интереси[[2]](#footnote-2), който не може да бъде отстранен.

***Забележка*:**

Основанията по т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.

* 1. **Основания за отстраняване по чл. 55 ЗОП**

Възложителят отстранява от участие в процедурата за възлагане на обществена поръчка участник, за когото са налице обстоятелствата по чл. 55, ал. 1, т. 1, т.2, т.4 и т.5 от ЗОП, възникнали преди или по време на процедурата **(Информацията относно личното състояние се посочва в Част III: Основания за изключване от ЕЕДОП),** както следва:

* 1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;
  2. лишен е от правото да упражнява определена професия или дейност съгласно законодателството на държавата, в която е извършено деянието;
  3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
  4. опитал е да:

**а)** повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

**б)** получи информация, която може да му даде неоснователно предимство в процедурата за възлагане на обществена поръчка.

***Основанията по т. 4 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.***

***В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.***

* 1. **Национални основания за отстраняване**

Не могат да участват в процедурата за възлагане на обществена поръчка участници, за които са налице **следните национални основания за отстраняване:**

**1)** осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);

**2)** нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

**3)** нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

**4)** наличие на свързаност по смисъла на пар. 2, т. 45 от ДР на ЗОП между участници в конкретна процедура (чл. 107, т. 4 от ЗОП);

**5)** наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**6)** обстоятелства по чл. 69 от Закона за противодействие на корупцията и за отнемане на незаконно придобитото имущество.

***Забележка*:**

Участникът следва да посочи информацията в **Част III: Основания за изключване, буква Г: ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА от ЕЕДОП**. Участникът следва да има предвид, че отговор „не“ се отнася за всички обстоятелства. При отговор „да“ участникът трябва да посочи конкретното обстоятелство, както и евентуално предприетите мерки за надеждност.

Участник, за когото са налице основания по чл. 54, ал. 1 от ЗОП и посочените от Възложителя обстоятелства по чл. 55, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, в съответствие с чл. 56, ал. 1 от ЗОП. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.

Мотивите за приемане или отхвърляне на предприетите мерки за доказване на надеждност и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата, а при събиране на оферти с обява – в протокола от работата на комисията.

Възложителят отстранява от процедурата участник, за когото са налице основанията по чл. 54, ал. 1 от ЗОП, посочените от Възложителя обстоятелства по чл. 55, ал. 1 от ЗОП, както и специфичните основания за изключване, посочени в т. 3, възникнали преди или по време на процедурата.

Горните основания се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.

**Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.**

За доказване на липсата на основания за отстраняване, участникът определен за изпълнител следва да представи доказателства, съгласно чл. 58 от ЗОП.

***Когато лицата по чл.54,ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1,2 и 7 и чл.55, ал.1, т.5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.***

***Когато е налице необходимост от защита на личните данни при различие в обстоятелствата, свързани с личното състояние на лицата по чл.54, ал.2 и 3 от ЗОП, информацията относно изискванията по чл.54, ал.1, т.1, 2 и 7 и чл.55, ал.1, т.5 от ЗОП се попълва в отделен ЕЕДОП, подписан от съответното лице.***

***Участника следва да се съобрази с изискванията на чл.41, ал.3, ал.4 и ал. 5 от ППЗОП, при деклариране на обстоятелства, при попълване, подписване и подаване на ЕЕДОП.***

***Когато документи, свързани с участие в обществена поръчка, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.***

* 1. **Други основания за отстраняване от участие, съгласно чл. 107 от ЗОП:**

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
2. участник, който е представил оферта, която не отговаря на:

**а)** предварително обявените условия за изпълнение на поръчката;

**б)** правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;

1. участник, който не е представил в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;
2. участници, които са свързани лица[[3]](#footnote-3);
3. участник, подал заявление за участие или оферта, които не отговарят на условията за представяне, включително за форма, начин и срок.

# Критерии за подбор на участниците. Минимални изисквания и документи за доказване

При подаване на оферта участникът декларира липсата на основанията за отстраняване и съответствие с критериите за подбор съгласно ***раздел. V Указания за подготовка на офертата***, дадени в настоящата документация, чрез представяне на Единен европейски документ за обществени поръчки (ЕЕДОП) в електронен вид съгласно чл.67, ал.4 от ЗОП. В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, които съдържа информацията по чл.67, ал.1 от ЗОП.

* 1. **Изисквания относно годността (правоспособността) за упражняване на професионална дейност на участниците.**

**Възложителят не поставя изискване към годността (правоспособността) на участниците.**

* 1. **Икономическо и финансово състояние.**

**Възложителят не поставя изискване към икономическото и финансовото състояние на участниците.**

**6.3. Изисквания относно технически и професионални способности.**

**6.3.1. Изискване за опит**

Участникът да е изпълнил дейност с предмет и обем, идентична или сходна с този на поръчката за последните три години от датата на подаване на офертата. (чл.63, ал.1, т.1, б „б“ от ЗОП).

Минимално изискване:

Участникът да е изпълнил, минимум **1 (една) услуга** през последните три години, чийто предмет е идентичен или сходен с предмета на обществената поръчка, считано от датата на подаване на офертата.

Забележка: Сходни с предмета на настоящата обществена поръчка са услугите, свързани с вътрешно почистване на сгради / ръчно и машинно/ за обществено ползване.

Възложителят не поставя изискване за обем.

Съответствието си с поставения критерий за подбор, участниците декларират както следва: При подаване на оферта участниците декларират съответствието с минималното изискване, чрез посочване на услугите, които са идентични или сходни с предмета на обществената поръчка, с посочване на описание на услугите, стойностите, датите и получателите. Данните се представят чрез попълване на информацията в Част IV: „Критерии за подбор“, Раздел: „Технически и професионални способности“ от ЕЕДОП.

В случаите на чл. 67, ал. 5 и чл.112, ал. 1, т.2 от ЗОП, документ за доказване на съответствието с поставения критерий за подбор: Поставеното изискване се доказва с документи по чл. 64, ал. 1, т. 2 от ЗОП - списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга (референции, удостоверения, посочване на публични регистри, в които е публикувана информацията за услугата и др.) по преценка на участника.

**6.3.2. Изискване за прилагане на система за управление на качеството**

**Минимално изискване**

Участникът трябва да прилага внедрена и сертифицирана система за управление на качеството, съгласно стандарта **EN ISO 9001:2015** или еквивалентен, в чийто обхват е включен предмета на поръчката.

**Деклариране на изискването**

Съответствието си с поставения критерий за подбор, участниците декларират както следва:

При подаване на оферта участниците декларират съответствието с минималното изискване, чрез посочване на стандарта, съгласно който прилагат внедрена и сертифицирана система за управление на качеството, в чиито обхват е включен предмета на поръчката.

Данните се представят чрез попълване на информацията в Част IV: „Критерии за подбор“, буква „Г“ от ЕЕДОП, чрез посочване на **стандарта, издател, валидност и обхват на дейностите**. В случай, че участникът е чуждестранно лице той може да декларира наличието на валиден еквивалентен документ съгласно законодателството на държавата където е установен/регистриран чрез посочване на стандарта, издател, валидност и обхват на дейностите.

*Ако съответните документи са на разположение в електронен формат, моля, посочете: уеб адрес, орган или служба, издаващи документа, точно позоваване на документа.*

**Доказване на изискването**

**В случаите на чл. 67, ал. 5 и чл.112, ал. 1, т.2 от ЗОП, документ за доказване на съответствието с поставения критерий за подбор:**

Заверено „вярно с оригинала“ копие на валиден сертификат за съответствие на системата за управление на качеството на участника със стандарта **EN ISO 9001:2015** или еквивалентен, в чиито обхват е включен предмета на поръчката.

Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството или за опазване на околната среда, когато участникът не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.

**При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.**

**6.3.3. Изискване за технически лица и/или организации, включени или не в структурата на кандидата или участника, включително такива, които отговарят за контрола на качеството**

Участникът, следва да разполага със следния персонал, с който да изпълнява поръчката - не по-малко от 18 бр. работници. Лицето – 1 брой, отговарящо за контрола на качеството, не се включват в бройката на работниците.

**Минимално изискване:**

Участникът да разполага с не по-малко от 18 бр. работници за изпълнение на услугите, включени в предмета на договора. Лицето – 1брой, отговарящо за контрола на качеството, не се включват в бройката на работниците.

Съответствието си с поставения критерий за подбор, участниците декларират както следва: При подаване на оферта участниците декларират съответствието с минималното изискване, чрез посочване на имената на персонала, който ще изпълняват поръчката и лицето, което ще отговарят за контрола на качеството. Данните се представят чрез попълване на информацията в Част ІV „Критерии за подбор“, „Технически и професионални способности“ от ЕЕДОП.

**Доказване на изискването**

**В случаите на чл. 67, ал. 5 и чл.112, ал. 1, т.2 от ЗОП, документ за доказване на съответствието с поставения критерий за подбор:**

Поставеното изискване се доказва със списък по чл.64, ал.1, т.3 от ЗОП. Участникът представя списък с имената на персонала, включително и лицето, отговарящо за контрола по качеството, че ще осигури минимално изискуемия от Възложителя брой персонал, които ще изпълняват поръчката и лицето, отговарящо за контрола на качеството.

1. **КРИТЕРИЙ ЗА ВЪЗЛАГАНЕ НА ПОРЪЧКАТА**

Обществената поръчка се възлага въз основа на икономически най-изгодната оферта при критерий за възлагане - **„НАЙ-НИСКА ЦЕНА“.**

Участник предложил **най - ниска обща цена** за изпълнение на поръчката се класира на първо място.

Останалите предложения се класират по последваща ниска предложена цена.

Предложената цена за изпълнение на поръчката, следва се посочи в лева без включен ДДС и с вкл. ДДС и да е записани най-много до втория знак след десетичната запетая.

Комисията провежда публично жребий за определяне на изпълнител между класираните на първо място оферти, когато критерият за оценка е най-ниска цена и тази цена се предлага в две или повече оферти.

Предложената от участника цена трябва да включва всички разходи за изпълнение на поръчката

Предложените от участниците цени са обвързващи за целия срок на изпълнение на поръчката.

1. **Указания за подготовка на офертата. Съдържание на офертата. Изисквания към опаковането на офертите, подадени на хартиен носител.**
   1. **Указания за подготовка на офертата.**

Подаването на офертата за участие означава, че участникът се е запознал с всички условия в документацията и приложенията към същата, които е длъжен да приеме безусловно.

Всеки участник може да представи само една оферта по процедурата. Варианти на оферти не се допускат. До изтичането на срока за подаване на офертите всеки участник може да промени, допълни или оттегли офертата си.

Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

В процедурата за възлагане на обществената поръчка едно физическо или юридическо лице може да участва само в едно обединение.

Свързани лица по смисъла на § *2,* т. 45 от ДР на ЗОП във вр. с § 1, т. 13 и 14 от ДР на Закона за публичното предлагане на ценни книжа (ЗППЦК) не могат да бъдат самостоятелни участници в една и съща процедура.

Когато се предвижда участие на подизпълнители, задължително се представя отделен ЕЕДОП от всеки от тях. Когато участник е определил с офертата си един или повече подизпълнители, с който/които ще сключи договор, той е длъжен да:

* посочи в офертата си предложения/ите подизпълнител/и, вида на работите, които ще се извършват и дела на неговото/тяхното участие;
* доказателство за поетите от подизпълнителя/ите задължения.

Документацията за обществената поръчка е безплатна и общодостъпна за участниците и подлежи на публикуване на интернет страницата на Възложителя [www.vks.bg](http://www.vks.bg) в „Профила на купувача“ в електронното досие под № **01029 09-2019/12.11.2019 г** при условията на чл. 36а от ЗОП.

Срокът на валидност на офертата е – 31.05.2020 г., считано от крайния срок за подаване на офертите, съгласно обявлението за обществената поръчка. Възложителят кани участниците да удължат срока на валидност на офертите, когато той е изтекъл или предстои да изтече. Участник, който след покана и в определения в нея срок не удължи срока на валидност на офертата си, се отстранява от участие.

Офертата се попълва на български език, включително и когато участник в процедурата е чуждестранно юридическо лице. В случай, че ЕЕДОП подлежи на подписване от чуждестранно физическо лице, което не владее български език, документът следва да се представи на български език, тъй като съдържанието му е достъпно на всички официални езици на ЕС. В случай, че се подават документи, които са на чужд език, те се представят и в превод. Преводът може да е оригинал или копие, заверено с текст „Вярно с оригинала", поставен собственоръчен подпис на представляващия участника и положен печат (ако участникът има такъв).

Документите и данните в офертата се подписват, съгласно изискванията на чл. 40 от ППЗОП и чл. 41 от ППЗОП.

Когато за някои от изискуемите документи е определено, че може да се представи като „заверено копие", за такъв документ се счита този, при който върху копието на документа се съдържа текста „Вярно с оригинала", поставен е собственоръчен подпис на представляващия участника и е положен печат (ако участникът има такъв). По преценка на участника, такива документи могат да бъдат представени и в оригинал.

В случаите, в които участникът е обединение, което не разполага със собствен печат върху документа може да бъде положен печат на един от участниците в обединението.

Съдържащите се в настоящата документация образци са задължителни за участниците.

Разходите, свързани с изготвянето и подаването на офертата са за сметка на участника. Участниците не могат да имат претенции за направените от тях разходи, независимо от изхода на процедурата.

* 1. **Съдържание на офертата**

***В запечатана непрозрачна опаковка участникът трябва да представи следните документи:***

**1.** Заявление за участие - съгласно **образец № 1;**

**2.** **ЕЕДОП****в съответствие с изискванията на чл.67 от ЗОП закона и условията на Възложителя, а когато е приложимо - ЕЕДОП за всеки от участниците в обединение, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката, съдържащо информация относно личното състояние и критериите за подбор.**

**3.**При подаване на оферта участникът декларира липсата на основания за отстраняване и съответствието си с критериите за подбор чрез представяне на ЕЕДОП. В него се предоставя съответната информация, изисквана от Възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата в която кандидата или участникът е установен, са длъжни да предоставят информация.

**4.**Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

**5.**В случай, че участникът е обединение, което не е юридическо лице ЕЕДОП се продава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

**6.** В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

**7.** Когато за участник е налице някое от основанията по чл. 54, ал. 1 от ЗОП или основанията по чл. 55, ал. 1, т. 1, 2, 4 и 5 от ЗОП и преди подаването на офертите той е предприел мерки за доказване на надеждност по чл. 56 от ЗОП, тези мерки се описват на съответните систематични места в **Част III: Основания за изключване от ЕЕДОП.**

***Важно!***

***На основание чл. 67, ал. 5 от ЗОП, Възложителят може по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.***

**Важно!**

**В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия.**

* 1. **Указания за попълване на еЕЕДОП от Възложителя**

При представянето на ЕЕДОП се спазват следните стъпки:

Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид.

Възложителят предоставя образец на ЕЕДОП за процедурата с останалата документация за обществената поръчка **в следните формати:**

**а)** Като съставен от възложителя образец на ЕЕДОП под формата на генериран файл, в който са маркирани полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираният файл е на разположение на заинтересованите лица по електронен път на Профила на купувача. Възложителят публикува заедно с документацията за обществена поръчка в PDF формат и XML файл espd-request.xml., който представлява предоставен от Възложителя еЕЕДОП във вид, подходящ за електронна обработка.

**б)** Като образец на ЕЕДОП във формат DOC, изтеглен от официалната интернет страница на Агенцията по обществени поръчки.

Участниците могат да изберат и свалят един от двата горепосочени формати, като:

При избор на вариант по буква **„а“,** следва да се използва Информационната система за попълване и повторно използване на ЕЕДОП, осигурена от Агенция по обществени поръчки, която може да се открие на следния интернет адрес <https://espd.eop.bg/espd-web/filter?lang=bg>. В нея участниците зареждат сваления от Профила на купувача XML файл, попълват необходимите данни, изтеглят го и го запазват във формати XML и PDF. Попълненият еЕЕДОП във формат PDF се подписва с квалифициран електронен подпис от лицата по чл. 54, ал. 2, съответно чл. 55, ал. 3 от ЗОП.

При избор на вариант по буква **„б“** необходимите данни се попълват в ЕЕДОП и същият се преобразува в нередактируем формат (напр. PDF или еквивалент), след което се подписва с квалифициран електронен подпис от лицата по чл. 54, ал. 2, съответно чл. 55, ал. 3 от ЗОП.

Възложителят приема еЕЕДОП по един от следните начини:

- приложен на подходящ електронен носител към пакета документи за участие в процедурата – например дискета, компактдиск, USB флаш и др.;

- предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП от всички задължени лица по чл. 54, ал. 2 и 55, ал.3 от ЗОП. В този случай документът следва да е снабден с **т.нар. времеви печат**, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите. В този случай, следва в опаковката с офертата да бъде представен документ-декларация, в която задължително да се посочи адрес, на който е осигурен достъп до съответния еЕЕДОП.

Повече информация относно предоставяне на Единния европейски документ за обществени поръчки в електронен вид се съдържа в **указание изх. № МУ-4/02.03.2018г. на изпълнителния директор на АОП**, на следния интернет адрес: http://www.aop.bg/fckedit2/user/File/bg/practika/MU4\_2018.pdf

* 1. **Документи за доказване на предприетите мерки за надеждност, когато е приложимо и съгласно чл. 56 от ЗОП.**

Участник, за когото са налице основанията по чл. 54, ал. 1 от ЗОП и обстоятелствата по чл. 55, ал. 1, т. 1, 2, 4 и 5 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**а)** е погасил задълженията си по чл. 54, ал. 1, т. 3 от ЗОП, включително начислени лихви и/или глоби или че те са разсрочени, отсрочени или обезпечени;

**б)** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**в)** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

**г)** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Като доказателства за надеждността на участника се представят следните документи:

**а)** по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимото обезщетение;

**б)** по отношение на обстоятелството по чл. 56, ал. 1, т. 3 и 4 от ЗОП - документ от съответния компетентен орган за потвърждение на описаните обстоятелства.

*Важно!*

*Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност, Възложителят не го отстранява от участие в поръчката.*

* 1. **Документи по чл. 37, ал. 4 от ППЗОП (когато е приложимо).**

Възложителят изисква от участник - обединение, което не е юридическо лице, да представи копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

4. определяне на партньор, който да представлява обединението за целите на настоящата поръчка;

5. уговаряне на солидарна отговорност на участниците в обединението, когато такава не е предвидена съгласно приложимото законодателство.

* 1. **Техническо предложение.**

Техническото предложение трябва да бъде изготвено при съблюдаване на пълното описание на предмета на поръчката и техническата спецификация, изискванията към офертата и условията за изпълнение на поръчката.

*Техническото предложение съдържа:*

1. **Предложение за изпълнение на поръчката** в съответствие с техническите спецификации и изискванията на Възложителя.***(образец № 3);***

Предложението за изпълнение на поръчката трябва да съответства на поставените от Възложителя изисквания, както и на изискванията на приложимото национално и европейско законодателство, отнасящи се до предмета на настоящата обществена поръчка, гарантирайки срочно, качествено и прецизно изпълнение на обществената поръчка.

**Предложението за изпълнение на поръчката е неразделна част от договора и не трябва да включва никаква информация относно ценови параметри и количества, съдържащи се в плик „Предлагани ценови параметри“.**

1. Декларации за:

* декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо **-образец *№ 4*;**
* **Декларация, че при изпълнение на поръчката ще се използват единствено професионални препарати за ръчно и машинно почистване, които съответстват на действащите стандарти и са безопасни за здравето при работа. Видът на препаратите ще е съобразен с почистваните повърхности - гранит, мрамор, мозайка, метал, дърво,стъкло. – (свободен текст в оригинал);**

**7.****Запечатан непрозрачен плик с надпис „Предлагани ценови параметри“, съдържащ ценово предложение по смисъла на чл. 39, ал. 3, т. 2 от ППЗОП** *(****образец №5.).***

***Важно!***

Участници, които по какъвто и да е начин са включили някъде в офертата си извън плика „Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.

***Участниците са отговорни за допуснати аритметични грешки и пропуски в изчисленията на предложените от тях единични цени и суми на единичните цени, което удостоверяват с подпис и печат на всеки един документ, включен в ценовото предложение.***

**При констатирането на аритметични грешки се спазват следните правила:**

***- При различия между сумите, изразени с цифри и думи, за вярно се приема словесното изражение на сумата.***

***- Стойностите се представят в лева без ДДС и с ДДС, с точност до втория знак след десетичната запетая.***

***- Участникът носи отговорността за грешки или пропуски в изчисляването на предлаганите от него цени.***

***- Ценовото предложение на участниците трябва да съдържа цени с положителна стойност, различна от “0” (нула). В случай, че участник предложи цена със стойност “0” (нула) или с повече от 2 знака след десетичната запетая ще бъде отстранен от участие в поръчката.***

***- При разминаване на общата стойност без ДДС и с ДДС, поради неправилно изчисляване на данък добавена стойност, комисията приема предложената от участника цена без ДДС и същият няма да бъде отстранен.***

**8. Изисквания към опаковането на офертите, подадени на хартиен носител.**

1. Офертата се представя лично от участника или от упълномощен от него представител - на място или чрез пощенска или друга куриерска услуга с препоръчана пратка с обратна разписка в срока, посочен в обявлението за обществената поръчка и на следния адрес: гр. София, бул. „Витоша“ №2, п.к. 1000, етаж № 1, стая 84.
2. Документите, съдържащи се в офертата по т. 1, се представят в запечатана непрозрачна опаковка, върху която се изписва следното:

**ДО**

**ВЪРХОВЕН КАСАЦИОНЕН СЪД НА РЕПУБЛИКА БЪЛГАРИЯ**

гр. София, бул. „Витоша“ №2, п.к. 1000

**ОФЕРТА**

за участие в обществена поръчка предмет:

**„Вътрешно почистване – ежедневно и основно – на коридори, фоайета, стълбища, стенни облицовки и прозорци с прилежащата им дограма в сградата на Съдебна палата, гр.София“.**

наименование на участника, включително участниците в обединението, когато е приложимо

....................................  
адрес за кореспонденция

....................................

телефон, по възможност - факс и електронен адрес

Опаковката по т. 2 включва документите, определени в **раздел**  „Съдържание на офертата“ от настоящия раздел на документацията за обществената поръчка.

1. **Разяснения и средства за комуникация**

Възложителят предоставя неограничен, пълен, безплатен и пряк достъп чрез електронни средства до документацията за обществената поръчка от датата на публикуване на обявлението в Регистъра на обществените поръчки.

Документацията за обществената поръчка може да бъде намерена на интернет страницата на Върховен касационен съд [www.vks.bg](http://www.vks.bg), раздел „Профил на купувача", Процедури след 15.04.2016г., под № **01029 09-2019/12.11.2019 г.**

С публикуването на документите на профила на купувача при условията на чл. 36а от ЗОП, се приема, че заинтересованите лица и участниците са уведомени относно отразените в тях обстоятелства, освен ако друго не е предвидено в ЗОП.

В предвидените в ЗОП и ППЗОП случаи, обменът на информация между Възложителя и заинтересованите лица/участници е в писмен вид, на български език и се извършва по един от следните начини или комбинация от тях: лично (на ръка) срещу подпис; чрез куриерска служба; чрез препоръчана поща с обратна разписка; по факс и по електронен път при условията и по реда на Закона за електронния документ и електронния подпис.

До изтичане срока на валидност на офертата на участника се считат за валидни електронният/те адрес/и, адресът за кореспонденция, телефонът/ите и факсът, посочени от участника в нея. В случай, че електронният/те адрес/и, адресът за кореспонденция, телефонът/ите и факсът е/са променен/и и Възложителят не е уведомен за това, писмената кореспонденция ще се счита за редовно връчена.

Лицата могат да поискат писмено от Възложителя разяснения по условията за обществената поръчка до 5 дни, преди изтичането на срока за получаване на оферти.

Разясненията се публикуват в профила на купувача на Възложителя в срок до 3 дни от получаване на искането. В разяснението не се посочва лицето, направило запитването.

За въпроси, свързани с провеждането на процедурата и подготовката на офертите от участниците, които не са конкретно разгледани в документацията, се прилагат разпоредбите на ЗОП и ППЗОП.

1. **Разглеждане, оценка и класиране на офертите. Обжалване на процедурата.**

**1. Разглеждане, оценка и класиране на офертите.**

Приетите и регистрирани оферти се разглеждат и оценяват по реда на чл. 51 - чл. 60а от ППЗОП от комисия за извършване на подбор на участниците, разглеждане и оценка на офертите, назначена от Възложителя съгласно чл. 103 от ЗОП.

Действията на комисията се протоколират, като резултатите от работата й се отразяват в протокол съгласно чл.181, ал.4 от ЗОП.

**На основание чл. 181, ал. 2 във вр. чл. 104, ал. 3 във вр. чл. 61 от ППЗОП комисията ще извърши оценка на техническите и ценовите предложения на участниците преди провеждане на предварителен подбор.**

Възложителят утвърждава протокола съгласно  [чл. 181, ал 4](http://web.apis.bg/p.php?i=2752471%23p28982879) от ЗОП по реда на чл.106 от ЗОП.

В 10-дневен срок от утвърждаване на протокола Възложителят издава решение за определяне на изпълнител или за прекратяване на процедурата. При прекратяване на процедурата се прилагат основанията по [чл. 110](http://web.apis.bg/p.php?i=2752471%23p28982888) от ЗОП.

**2. Обжалване на процедурата.**

Всяко решение на Възложителя в процедурата за възлагане на обществена поръчка подлежи на обжалване пред Комисията за защита на конкуренцията по реда на чл. 196 и следващите от ЗОП.

Жалбата се подава в 10-дневен срок при условията на чл. 197 от ЗОП.

Решенията могат да се обжалват относно тяхната законосъобразност, включително за наличие на дискриминационни икономически, финансови, технически или квалификационни изисквания в обявлението, документацията или във всеки друг документ, свързан с процедурата.

Жалбата се подава до Комисията за защита на конкуренцията с копие и до Възложителя, чието решение, действие или бездействие се обжалва.

1. **Договор за обществена поръчка. Гаранция за изпълнение и гаранция за авансово плащане. Подизпълнители**
   * 1. **Сключване на договор за обществена поръчка**

Възложителят сключва писмен договор за обществена поръчка **(образец № 6)** с участника в процедурата, определен за изпълнител.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

Възложителят **не** поставя изискване, когато участникът, определен за изпълнител е неперсонифицирано обединение, да бъде създавано ново юридическо лице.

Възложителят сключва договор в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневния срок от уведомяването на заинтересованите участници за решението за определяне на изпълнител.

Договорът за възлагане на обществена поръчка се сключва в съответствие с приложения към настоящата документация проект на договор и допълнен с всички предложения от офертата на участника, въз основа на които е определен за изпълнител.

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

**а)** представи определената гаранция за изпълнение на договора;

Ако определеният за изпълнител е неперсонифицирано обединение на физически и/или юридически лица - и след представяне на заверено копие от удостоверение за данъчна регистрация и регистрация по БУЛСТАТ на създаденото обединение. Ако обединението се състои от чуждестранни физически и/или юридически лица, те следва представят еквивалентен документ за регистрация от държавата, в която са установени.

**б)** Съгласно чл. 67, ал. 5 от ЗОП, Възложителят изисква от участника, определен за изпълнител, да предостави всички или част от документите, чрез които се доказва информацията посочена в ЕЕДОП. Документите се представят и за подизпълнителите и третите лица, ако има такива.

**в)** За доказване на липсата на основанията за отстраняване, участникът, избран за изпълнител, респективно посочените от него трети лица/подизпълнители (ако е приложимо) представя/ят:

* За обстоятелствата по чл. 54, ал. 1, т. 1 от ЗОП - свидетелство за съдимост;
* За обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на Възложителя и на участника;
* За обстоятелството по чл. 54, ал. 1, т. 6 и по чл. 56, ал. 1, т. 4 от ЗОП - удостоверение от органите на Изпълнителна агенция „Главна инспекция по труда";
* За обстоятелствата по чл. 55, ал. 1, т. 1 от ЗОП – удостоверение, издадено от Агенция по вписванията.

Удостоверението по чл. 56, ал. 1, т. 4 от ЗОП се издава в 15-дневен срок от получаване на искането от участника, избран за изпълнител.

* + - * За липсата на обстоятелства по чл. 54, ал. 1, т. 4, т. 5 и т. 7 и чл. 55, ал. 1, т. 4 и т.5 от ЗОП - Декларация **- Образец № 7 от документацията за обществената поръчка**;
      * За липсата на обстоятелстватаза наличие на свързаност по смисъла на пар. 2, т. 44 от ДР на ЗОП между участници в конкретна процедура (чл. 107, т. 4 от ЗОП) – Декларация по чл. 101, ал. 11 от ЗОП, във връзка с чл. 107, т. 4 от ЗОП **(Образец № 8 от документацията за обществената поръчка)**;
      * За липсата на обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици - Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици **(Образец № 9 от документацията за обществената поръчка)**;
      * За липсата на обстоятелствата по чл. 69 от Закона за противодействие на корупцията и за отнемане на незаконно придобитото имущество - Декларация по чл. 69от Закона за противодействие на корупцията и за отнемане на незаконно придобитото имущество **(Образец № 10 от документацията за обществената поръчка)**;
      * За липсата на обстоятелствата по чл. 66, ал. 2 от Закона за мерките срещу изпирането на пари - Декларация по чл. 66, ал. 2 от Закона за мерките срещу изпирането на пари **(Образец № 11 от документацията за обществената поръчка)**;
      * За липсата на обстоятелствата по чл. 59, ал. 1, т. 3 от Закона за мерките срещу изпирането на пари - Декларация по чл. 59, ал. 1, т. 3 от Закона за мерките срещу изпирането на пари **(Образец № 12 от документацията за обществената поръчка)**.

**Важно!**

**Горепосочените документи се представят от участника, избран за изпълнител, единствено преди сключване на договора за обществената поръчка и същите не се прилагат в опаковката по чл. 39 от ППЗОП.**

Когато участникът, определен за изпълнител е чуждестранно лице, той представя документите, издадени от компетентен орган, съгласно законодателството на държавата, в която участникът е установен.

**На основание чл.112, ал.9 в случаите на чл.112, ал.1 от ЗОП Възложителя няма право да изисква документи:**

**1. които вече са му били предоставени;**

**2. до които има достъп по служебен път или чрез публичен регистър;**

**3. които могат да бъдат осигурени чрез пряк и безплатен достъп до националните бази данни на държавите членки.**

Възложителят не сключва договор за обществена поръчка с участник, класиран на първо място, който не представи някой от документите съгласно чл.112 от ЗОП .

В случай че участникът, класиран на първо място, откаже да сключи договора за изпълнение на поръчката, Възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

1. **Изменение на договор за обществена поръчка**

Промени в проекта на договор се допускат по изключение, когато е изпълнено условието по **чл. 116, ал. 1, т. 7 ЗОП** и са наложени от обстоятелства, настъпили по време или след провеждане на процедурата.

Изменение на сключен договор за обществена поръчка се допуска в случаите и при условията на **чл. 116 от ЗОП**.

За всички неуредени въпроси във връзка със сключването, изпълнението и прекратяването на договора за обществена поръчка се прилагат разпоредбите на Търговския закон и на Закона за задълженията и договорите.

1. **Гаранция за изпълнение на договора**

Участникът, определен за изпълнител, предоставя гаранция за изпълнение на договора в размер на **5% от стойността на договора без ДДС съгласно чл.111, ал.2 от ЗОП във връзка чл. 21, ал.1 и параграф 1 от доп.разпоредби на ЗОП.**

Гаранцията се предоставя в една от следните форми:

* парична сума – чрез превод по следната банкова сметка на възложителя: IBAN: BG15BNBG96613300178103, BIC: BNBGBGSD, към БНБ банка, на името на ВКС
* банкова гаранция;
* застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

**На основание чл.111, ал. 9 от ЗОП условията и сроковете за задържане или освобождаване на гаранцията за изпълнение са посочени в договора за обществена поръчка.**

## Договор за подизпълнение

Изпълнителят сключва договор за подизпълнение с подизпълнителите, посочени в офертата. В срок до 3 дни от сключването на договор за подизпълнение изпълнителят изпраща копие на договора на възложителя заедно с доказателства, че подизпълнителите отговарят на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата.

В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:

Частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя.

Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.

Към искането изпълнителят е длъжен да предостави становище, от което да е видно дали оспорва плащанията или част от тях като недължими.

Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**5.1. Замяна или включване на подизпълнител по време на изпълнение на договор.**

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а) за новия подизпълнител не са налице основанията за отстраняване в процедурата;

б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят сключва договор за подизпълнение или допълнително споразумение за замяна и изпраща копие от него на възложителя, заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата.

# Общи изисквания

Във връзка с провеждането на процедурата и подготовката на офертите от участниците за въпроси, които не са разгледани в настоящата документация, се прилага Закона за обществените поръчки и Правилника за приложението му.

В случай, че участниците в процедурата представят документи на език, различен от българския, и същите са представени и в превод на български език.

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Решението за откриване на процедурата;

2. Обявление за обществена поръчка;

3. Техническа спецификация;

4. Образците за участие в процедурата и указанията, съдържащи се в Документацията, реда за провеждане на процедурата и за подготовка на офертите;

5. Проектът на договор за изпълнение на поръчката.

Документът с най-висок приоритет е посочен на първо място.

1. **Проект на договор – на отделен файл.**
2. **Приложения и образци на документи**

# 1. Заявление за участие – Образец № 1 от документацията за обществената поръчка;

# 2. Единен европейски документ за обществени поръчки - ЕЕДОП – на отделен файл към електронната преписка на поръчката;

# 3. Предложение за изпълнение на поръчката в съответствие с техническите спецификации и изискванията на Възложителя (Образец № 3 от документацията за обществената поръчка);

# 4. Декларация за спазване на задълженията, свързани с данъци и осигуровки, опазване на околната среда, закрила на заетостта и условията на труд, за съответната обособена позиция (Образец № 4 от документацията за обществената поръчка);

# 5. Ценово предложение по смисъла на чл. 39, ал. 3, т. 2 от ППЗОП (Образец № 5 от документацията за обществената поръчка);

# 6. Проект на договор за обществена поръчка (Образец № 6 от документацията за обществената поръчка);

# 7. Декларация по чл. 54, ал. 1, т. 4, т. 5 и т. 7 и чл. 55, ал. 1, т. 1, 2, 4 и 5 от ЗОП (Образец № 7 от документацията за обществената поръчка) - представя се единствено при сключване на договор от избрания изпълнител;

# 8. Декларация по чл. 101, ал. 11 от ЗОП, във връзка с чл. 107, т. 4 от ЗОП (Образец № 8 от документацията за обществената поръчка) - представя се единствено при сключване на договор от избрания изпълнител;

# 9. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (Образец № 9 от документацията за обществената поръчка) - представя се единствено при сключване на договор от избрания изпълнител;

# 10. Декларация по чл. 69 от Закона за противодействие на корупцията и за отнемане на незаконно придобитото имущество (Образец № 10 от документацията за обществената поръчка) - представя се единствено при сключване на договор от избрания изпълнител;

# 11. Декларация по чл. 66, ал. 2 от Закона за мерките срещу изпирането на пари (Образец № 11 от документацията за обществената поръчка) - представя се единствено при сключване на договор от избрания изпълнител;

# 12. Декларация по чл. 59, ал. 1, т. 3 от Закона за мерките срещу изпирането на пари (Образец № 12 от документацията за обществената поръчка) - представя се единствено при сключване на договор от избрания изпълнител.

# 13. Списък по по чл. 64, ал. 1, т. 2 от ЗОП – Образец № 13.

# 14. Списък на работниците и лицето по контрола на качеството,, които участникът ще използва за изпълнението на услугата по чл. 64, ал.1, т.3 от ЗОП – Образец №14.

# 

1. „Участник“ е стопански субект, който е представил оферта или идеен проект или е поканен да участва в преговори. [↑](#footnote-ref-1)
2. „Конфликт на интереси" (опр. в § 2, т. 21 от ДР на ЗОП) е налице, когато Възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка. [↑](#footnote-ref-2)
3. „Свързани лица" (опр. в § 2, т. 45 от ДР на ЗОП във вр. с § 1, т. 13 и 14 от ДР на Закона за публичното предлагане на ценни книжа) са лицата, едното от които контролира другото лице или негово дъщерно дружество; лицата, чиято дейност се контролира от трето лице; лицата, които съвместно контролират трето лице; съпрузите, роднините по права линия без ограничение, роднини по съребрена линия до четвърта степен включително и роднините по сватовство до четвърта степен включително;

   „Контрол" е налице, когато едно лице: притежава включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или може да определя пряко или непряко повече от половината от членовете на управителния или контролния орган на едно юридическо лице; или може по друг начин да упражнява решаващо влияние върху вземането на решения във връзка с дейността на юридическото лице. [↑](#footnote-ref-3)